EGIBAR ARTOLA (EAJ, 2018-09-27):
Egun on.
Ez naiz lehena izango, azkena baizik, gogorarazten proposamen hau noiztik zegoen erroldatuta eta zergatik jartzen den gaurko osoko bilkurako puntu bezala eztabaidarako, jakina zilegitasun osoz, baina oso argi gelditzen da zerbatik den.
Bigarrengoa, nirekin halako erreferentzialtasun bat lortu nahi duzu politikoki, baina nik sinatu dut emendakina, gainontzeko parlamentari guztien izenean ere, eta hemen esaten duguna da ondorioz errespetua adierazten du epaiketaldiaren aurrean eta justizia auzitegiek eman ditzaketen ebazpen eta epaileen aurrean.
Eta baita ere, nola ez, errugabetasun presuntzioan sinesten dugu, sinesten dut. Legebiltzarkide guztien errugabetasun presuntzioan ere. Konprobatu ahal izan dugun bezala urtez urte, zergatik hemen epaiketak ere egon dira, eta bakarren batzuk auziperatuak izan dira eta gaur, adibidez, inabilitatuta daude eta ez daude Legebiltzar honetan, baino presuntzio hori beti aldarrikatu eta defenditu izan dugu.
Begiratu, guk esaten duguna emendakinean da, Pastor jaunak zioen bezala, momentu honetan epaitegietan dago jokoa eta erabakia, eta behin eta berriz aipatzen da, alde batetik, Legebiltzar honetan antolatu zen ikerketa batzordea lanak burutu zituen, urte eta erdi pasako lanak, eta epaitegiak esaten da.
Bueno ba Legebiltzar honek gehiengo batez ebazpen batzuk onartu zituen ikerketa batzordean, ba ebazpen horietako batzuk  - bat oso nabarmena -  desmentitua izan da epaitegietan. Nik ez dut uste, eta hemen bakarren bat badago, zergatik orduan ere ertzainak zeuden afektatuta, pertsonak, nahiz eta absolbituak gelditu diren, inor ez zaio barkamena eske joan. Kondena publikoa, politikoa jaso zuten eta, nahiz eta orain absoluzioa izan, inor ez die barkamenik eskatu.
Oso parte hartze interesantea izan zen, adibidez, Legebiltzar honetan, nire iritzirako, Aralarko parlamentariak, Mikel Basabek izan zuena. Berak ikerketa batzordean parte hartu zuen eta gogoeta batzuk egin zituen, pertsonen inguruan eta pertsonak dituzten eskubideen inguruan.
Irakurtzeko asmoa baldin badago, hartu baita ere. Ados egon zaitezke ala ez, baina berak egin zuen ekarpen bat, niri behintzat, atzera berriz irakurri dudanean, iruditzen zait sakon-sakonean, pertsonak eta pertsonen eskubideetaz hitz egin zuela, errugabetasun presuntzioaren inguruan, noski.
Nik uste dut gaur dela, besteak esaten zuen bezala, Xabier Leten kanta aplikatzeko nik behintzat nire buruari, bai, ez gogo faltagatik, baina esaten da: "Handitzen zarenean ikusiko duzu isilik egotea zenbat balio duen. Jarrai zure bidetik, hobe da horrela, gauza denen gainetik, haizea bezala".
Eta ez dakit zenbat egunetan isilik egon behar dugun edo behintzat adieraziko genuen guztia ez dugun, edo nik behintzat ez dut adieraziko. Isilik egotea tokatzen zaigulako, besteak beste tribunalek hitz egin nahi dutelako. Eta hitz egin behar dutelako.
Eta kasu horretan gainera, iritziak-iritzi, Jaime Tapiak epaileak egindako adierazpenak argudiagarriak dira. Zergatik hitz egin du publikoki. Zerbaitetaz hitz egin du. Hain zuzen ere, Fiskaltzan jardueraz, argudiagarriak dira ala ez?
Edo galdera bat, orain negoziazio prozesu bat hasi dutela, Fiskaltza eta defentsen artean, zeinen iniziatibaz izan da?
Beno ba agian, egun batzuetan, edo denbora batean isilik egon beharko dugu, edo isilik egotea tokatzen zaigu, epaia iritsi arte eta hor ikusiko da zeinek zein ardura dituen, eta gure osoko zuzenketak azaltzen duen bezala, "consecuentemente, manifiesta su respeto a los tiempos judiciales y a las resoluciones y sentencias que puedan dictar los tribunales de justicia; firmado por José Antonio Pastor y Joseba Egibar; en nombre de todos los parlamentarios".
Luego, no hay duda. Orain, errugabetasun presuntzioaren aldarrikapena utziko didazu berriro ere egiten.